text: Fortsat fremgang for LEGO
  01 marts 2012 kl. 10.33
  Legos resultatet før skat og finansielle poster - steg i 2011 til 5,67 milliarder kroner mod 4,97 milliarder i 2010.
  - Væksten i salget på det nordamerikanske marked fortsatte med uformindsket styrke, og også på de fleste europæiske og asiatiske markeder fik vi to-cifrede stigninger i omsætningen, oplyste Jørgen Vig Knudstorp, administrerende direktør i Lego, på pressemødet torsdag formiddag, hvor Lego offentliggjorde  regnskabet for 2011.
  Samlet steg salget af Legos produkter - klodser, spil og andet godt til børneværelset - med 17 procent i forhold til året før til 18,7 milliarder kroner.
  Overskuddet efter skat steg også. Sidste år var det på 4,16 milliarder kroner mod 3,72 milliarder i 2010.
  - Det er et særdeles tilfredsstillende resultat, hvor overskuddet er vokset pænt, siger Jørgen Vig Knudstorp.
  